NELJANDA KOOSSEISU

ÕIGUSKOMISJONI KOOSOLEKU P R O T O K O L L

Haapsalu,								30. märts 2005 nr 31

Algus kell 16.00, lõpp kell 18.30

Juhatas	 komisjoni esimees	Märt Maiste
Osalesid			Helle Kaljusaar, Märt Maiste, Ants Roos
Puudus				Andres Lipstok

Kutsutud	aselinnapea Ingrid Danilov, linnasekretär Erko Kalev, sotsiaal- ja tervishoiuosakonna juhataja Eve Lemmsalu, FIE Gennadi Simulask

Päevakord:
Haapsalu Linnavolikogu 01.04.2005 istungile esitatud ja õiguskomisjoni menetlusse suunatud eelnõude läbivaatamine ja seisukoha võtmine

ARUTATI:
Komisjoni menetlusse suunatud eelnõusid.

•	Hooldajatoetuse määramise ja maksmise korra kehtestamine
KUULATI aselinnapead Ingrid Danilovit.
Linnavalitsusel, tervise- ja sotsiaalosakonnal ja sotsiaalkomisjonil saavad olem suuremad õigused ja tõuseb vastutus hooldajate õiguste määramisel.

Ühehäälselt
OTSUSTATI:
Teha volikogule ettepanek toetada eelnõud esitatud kujul.

•	Haapsalu Linnavolikogu 27. 06. 2003 määrusega nr 18 kinnitatud “Tagastatud eluruumide üürnikele munitsipaaleluruumi andmise ja kolimistoetuse maksmise kord” muutmine

Ühehäälselt
OTSUSTATI:
Teha volikogule ettepanek toetada eelnõud esitatud kujul.

•	Taksoveo teenuste loetelu kinnitamine
KUULATI linnasekretäri Erko Kalevit.
Linnavalitsus peab eelnõud esitades vajalikuks teha taksoklientidele taksohinnad läbipaistvamaks.

KUULATI taksojuhtide esindajat Gennadi Simulaski, kes seadis kahtluse alla arutatava eelnõu vajalikkuse. Praegust olukorda reguleeriv seadusandlus on olemas ja taksojuhtide töö kohta ei ole esitatud pretensioone. Otsuses eelnõus ei ole arvestatud taksojuhtide ettepanekut kahe vajaliku hinnaesitusega (a) kehtestada riiklike pühade ajal kõrgemad hinnad; b) kaks hinda: kohtade arvuga 1-4 ja kohtade arvuga 5-8).

Häältega 2 poolt ja 1 vastu
OTSUSTATI:
Teha volikogule ettepanek toetada eelnõud esitatud kujul.

•	Vara võõrandamine
KUULATI linnasekretär Erko Kalevit, kes selgitas, et müües üürnikule üürilepinguga koormatud kinnistut, saab hinnast maha arvestada ainult omavalitsusele laekunud osa korteri asustamisõiguse tasust.

Ehte tn 6/Mängu tn 3; Kooli tn 3; Promenaadi tn 6; Rüütli tn 1; Rüütli tn 4; Rüütli tn 8a; Uus tn 21; Väike-Mere tn 7.

Ühehäälselt
OTSUSTATI:
Teha volikogule ettepanek toetada eelnõud esitatud kujul.

Märt Maiste
Juhataja ja protokollija